钦定古今图书集成/历象汇编/岁功典/第096卷 > 山堂考索 > 积馀分置闰说
## 钦定古今图书集成/历象汇编/岁功典/第096卷 > 山堂考索 > 积馀分置闰说

按《尧典》“期三百有六旬有六日，以闰月定四时成岁。”
盖以周天之度推之，此特人事参考上天，故以二十
八宿分其度，及星辰次舍循环一位，乃知上天之度，
有三百六十五度外，只四分度之一。只此四分度之
一有差，乃一岁克出六日为剩。又一岁抽出六月小，
故得六日。凑克出六日，遂一岁合得十二日，积三年
已得三十六日，即置一闰。又积至二年后，得二十四
日，凑前闰所剩六日，又得三十日足，于是再闰。所谓
“三年一闰，五岁再闰”，职此之由也。闰既成，则春、夏秋
冬四时从而定矣。故曰：“闰以定四时成岁。”